CELEX: 32006R1115
Language: bg
Date: 2006-07-20 00:00:00
Title: Регламент (EО) № 1115/2006 на Комисията от 20 юли 2006 година за изменение на Регламент (EИО) № 3703/85 за установяване на подробни правила за прилагане по отношение на общите стандарти за търговия с някои видове прясна и охладена риба

Важна правна забележка

|

32006R1115

Официален вестник n° L 199 , 21/07/2006 стр. 0006 - 0007

		20060720Регламент (EО) № 1115/2006 на Комисиятаот 20 юли 2006 годиназа изменение на Регламент (EИО) № 3703/85 за установяване на подробни правила за прилагане по отношение на общите стандарти за търговия с някои видове прясна и охладена рибаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури [1], и по-специално член 2, параграф 3 и член 3, параграф 4 от него,като взе предвид Регламент (EО) № 2406/96 на Съвета от 26 ноември 1996 г. за определяне на общите стандарти за търговия с някои рибни продукти [2], и по-специално член 8, параграф 4 и член 9 от него,като има предвид, че:(1) Регламент (EО) № 2406/96 определя общи стандарти за предлагане на пазара на някои рибни продукти. Подробни правила за прилагането на тези стандарти са определени в Регламент (EИО) № 3703/85 на Комисията [3].(2) Член 9 от Регламент (EО) № 2406/96 обезпечава възможността за измерване на пелагични видове въз основа на система проби, така че да се осигури спазването на общите стандарти за предлагане на пазара на тези видове.(3) В резултат на изменението на Регламент (EО) № 2406/96 с Регламент (EО) № 790/2005 на Комисията [4], бяха определени също и общи стандарти за предлагане на пазара на цаца.(4) Подробните правила за измерване и претегляне на пелагични видове, утвърдени от Регламент (EИО) № 3703/85, понастоящем не се отнасят за цаца. Следователно този регламент следва да бъде изменен, с оглед да обхване и този вид риба.(5) Мерките, предвидени в настоящия регламент, са в съответствие със становището на Управителния комитет за рибни продукти,ПРИЕ НАСТОЯЩИЯ РЕГЛАМЕНТ:Член 1Регламент (EИО) № 3703/85 се изменя, както следва:1. в приложение I се добавя позицията от приложението към настоящия регламент;2. в приложение II се добавя следната позиция:"8. Цаца от вида Sprattus sprattus".Член 2Настоящият регламент влиза в сила на седмия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 20 юли 2006 година.За КомисиятаJoe BorgЧлен на Комисията[1] ОВ L 17, 21.1.2000 г., стр. 22. Регламент, изменен с Акта за присъединяване от 2003 г.[2] ОВ L 334, 23.12.1996 г., стр. 1. Регламент, последно изменен с Регламент (EО) № 790/2005 на Комисията (ОВ L 132, 26.5.2005 г., стр. 15).[3] ОВ L 351, 28.12.1985 г., стр. 63. Регламент, изменен с Регламент (EИО) № 3506/89 (ОВ L 342, 24.11.1989 г., стр. 11).[4] ОВ L 132, 26.5.2005 г., стр. 15.--------------------------------------------------20060720ПРИЛОЖЕНИЕ"Видове | Размер | Обем m3 | Коефициенти |Цаца | 1 | 1 | 0,92" |--------------------------------------------------